**De dobbelte cirkler**

**Trin 1**

Halvdelen af eleverne former en cirkel. De vender ryggen mod cirklens centrum. Den anden halvdel af eleverne danner nu en cirkel udenom den første cirkel. Eleverne i den yderste cirkel står med ansigtet mod dem, der står i indercirklen.

**Trin 2**

Læreren stiller et spørgsmål.

**Trin 3**

Partnerne (de to elever) diskuterer i den aftalte tid (læreren styrer tiden)

**Trin 4**

Partnerne siger tak for snakken. Ydercirklen rykker nu 1 person til venstre.

**Trin 5**

Læreren stiller nu et nyt spørgsmål og lader eleverne diskutere med deres nye partner.

Trin 2-5 gentages til læreren ikke har flere spørgsmål eller aktiviteten skal stoppe.

### **Forslag til spørgsmål** (lav selv flere)

* Forklar det ord og begrundelse fra filmen som du er mest enig i.
* Forklar det ord og begrundelse fra filmen som du er mest uenig i.
* Forklar det ord du bruger i dit normale sprog som du sætter mest pris på / er vigtigt for dig.
* Forklar det ord du bruger i dit normale sprog som du tror er det, den der står over for dig synes er vigtigst / sætter mest pris på.
* Forklar det ord ud bruger i dit normale sprog som du tror er det, den der står over for dig vil tage størst afstand fra / finde mest anstødeligt.
* Forklar hvilket ord du bruger i dit normale sprog som du tror dine forældre sætter størst pris på.
* Forklar hvilket ord du bruger i dit normale sprog som du tror dine forældre finder mest anstødeligt / tager afstand fra.
* Forklar hvornår du ændrer ændrer dit sprog.
* Hvad betyder kropssprog, intonation, stemmeføring for din opfattelse af en andens sprogbrug.
* Beskriv en situation hvor du fandt andres sprogbrug anstødeligt.
* Forklar hvad det danske sprog betyder for dig.
* Nogle uddannelser underviser på engelsk og ikke dansk - hvad er der godt / dårligt ved det i dine øjne.
* Synes du det er vigtigt at vi i Danmark har et fælles sprog - og hvorfor?